[{"text_idx": "#000001", "text": "Olen viimasel ajal palju rabades ka\u0308inud ning ka sellistes rabades, kus ma varem ka\u0308inud polnud. Mo\u0303tlesin, et ja\u0308tkan avastusretkede seeriat. Valikus oli Valgeja\u0308rve maastikukaitseala. Tegelikult sellel maastikukaitsealal on raba osa suhteliselt va\u0308he, aga olemas ta siiski on."}, {"text_idx": "#000002", "text": "Valgeja\u0308rv on Eestis ainulaadne ja\u0308rv. Ja\u0308rve po\u0303hja katab ja\u0308rvelubja kiht, mis muudab ja\u0308rve po\u0303hja valgeks."}, {"text_idx": "#000003", "text": "Vaatasin pikalt ette ilmateateid, et leida sobiv ilm. Pa\u0308ikesega on praegu lood nagu nad on, ehk teisiso\u0303nu on pa\u0308ikesepaistet u\u0308sna va\u0308he. Niisiis oli vaja leida eelko\u0303ige kuiv ilm. Ilm oli Tallinnas (reisi alguspunkt) ta\u0308pselt selline nagu lubati, ehk pilves ja sademeteta. Niisiis vo\u0303tsin oma foto- ja matkavarustuse ja asusin teele."}, {"text_idx": "#000004", "text": "Poolel teel hakkas aga auto esiklaasile tekkima vihmapiiskasid. Tegemist polnud ku\u0308ll suure sajuga, kuid pigem uduvihmaga. Mida la\u0308hemale ma jo\u0303udsin, seda tihedamaks see sadu la\u0308ks. Aga tagasi ma ka ei po\u0308o\u0308ranud."}, {"text_idx": "#000005", "text": "Kohale jo\u0303udsin umbes tunniga. Kohapeal oli tihe udu ja sadas uduvihma. Vo\u0303tsin seljakoti ja asusin teele. Ees ootas umbes 7-10 kilomeetrine jalutuska\u0308ik (so\u0303ltuvalt sellest, kui palju sikk-sakke ma tee peal teen). Olin otsustanud, et teen ko\u0303igepealt ringi u\u0308mber ja\u0308rve ja siis tulen tagasi mo\u0308o\u0308da laudteed, mis on rappa ja ja\u0308rvede vahele rajatud."}, {"text_idx": "#000006", "text": "Esimene koht, kuhu va\u0308lja jo\u0303udsin, oli hundiaed. Tegemist on hundipu\u0308u\u0308nisega, mis on matkaraja a\u0308a\u0308rde rajatud, et kunagisi hundipu\u0308u\u0308dmismeetodeid tutvustada."}, {"text_idx": "#000007", "text": "Aeg-ajalt kaldusin teelt ka meelega ko\u0303rvale, et leida midagi huvitavat pildistada. Selliseid kohti ka leidsin, mis tundusid huvitavad, kuid probleemiks oli ikka ja\u0308lle see, et pildistamiseks olid need kohad liialt vo\u0303ssa kasvanud. Aga midagi ma sealt ikka pildile sain."}, {"text_idx": "#000008", "text": "Tee a\u0308a\u0308rde ja\u0308i ka sealne allikas. Vaatamiseks oli pa\u0308ris vahva. Aga pilte ma sellest allikast ei teinud."}, {"text_idx": "#000009", "text": "Pa\u0308rast pikka jalutuska\u0308iku jo\u0303udsin va\u0308lja Rukkima\u0308gedeni. Sealne mets oli mo\u0303nus. Tee metsa keskel viis kord ma\u0308est u\u0308les, siis ma\u0308est alla jne."}, {"text_idx": "#000010", "text": "Mo\u0308o\u0308da metsateed jalutades olin kogemata mo\u0308o\u0308dunud sellest teeotsast, mis viis ja\u0308rve a\u0308a\u0308rde. Aga avastasin u\u0308he noore ma\u0308nniku, kus mingil po\u0303hjusel olid osad va\u0308ikesed ma\u0308nnid pikali. Vo\u0303ib-olla olid need meelega maha saetud, et puud liialt tihedalt ei kasvaks."}, {"text_idx": "#000011", "text": "Jalutasin sellest noorest ma\u0308nnikust mo\u0308o\u0308da ning jo\u0303udsin u\u0308hele lagendikule, kus avanes pa\u0308ris vahva vaatepilt. Tahtsin sellest kohast pilti teha, kuid see ei o\u0303nnestunud kohe kuidagi. Esiteks hakkas va\u0308ga tihedat vihma sadama ja teiseks oli vaja minna u\u0308he ku\u0308nka otsa, et parem vaade avaneks. Kui ma sinna ku\u0308nka otsa olin jo\u0303udnud, siis sealt head vaadet polnudki. Niisiis va\u0308ike pettumus."}, {"text_idx": "#000012", "text": "Vihma hakkas aina rohkem ja rohkem sadama. La\u0308ksin tagasi mo\u0308o\u0308da tuldud teed ja otsisin u\u0308les teeotsa, mis Valgeja\u0308rve a\u0308a\u0308rde viib. U\u0308sna pea algaski laudtee."}, {"text_idx": "#000013", "text": "Rabas ja mo\u0308o\u0308da ja\u0308rve kallast ko\u0303ndides tegin mo\u0303ned pildid. Sadu oli va\u0308ga tihe. To\u0303mbasin kaamerale kilemu\u0308tsi pa\u0308he, et vesi pahandust ei teeks. Kuna oli ka vo\u0303rdlemisi tugev tuul, siis objektiivi klaas oli hetkega ma\u0308rg. Niisiis oli ma\u0308ssamist pa\u0308ris palju, et pildid a\u0308ra teha. Vihmasadu on na\u0308ha ka ja\u0308rgmiselt pildilt."}, {"text_idx": "#000016", "text": "Auto oli mul pargitud Ja\u0308rveotsa ja\u0308rve juures parklas. Vaatasin korra ka Ja\u0308rveotsa ja\u0308rve u\u0308le, kuid pilte ei teinud. Kui sademeid poleks olnud, oleksin ehk drooni lennutanud, kuid seekord ja\u0308i see a\u0308ra."}, {"text_idx": "#000017", "text": "Va\u0308ljas hakkas juba ha\u0308maraks minema. Enne teeleasumist autos veel va\u0308ike lo\u0303una."}, {"text_idx": "#000018", "text": "Enne kojuminekut oli plaan veel la\u0308bi hu\u0308pata Keilast, et vaadata, kuidas sealne jo\u0303ulukuusk va\u0308lja na\u0308eb."}, {"text_idx": "#000019", "text": "Keilasse jo\u0303udes sadas juba pa\u0308ris korralikku vihma, kuid mo\u0303ned pildid sealsetest jo\u0303ulukaunistustest pildile ikka sain."}, {"text_idx": "#000020", "text": "Ja nu\u0308u\u0308d oligi kodutee. Matka pikkus oli ajaliselt umbes 7 tundi, maha jalutasin 9-10 kilomeetrit."}]